
RUUMILOOME TÖÖTUBA KOHALIKELE OMAVALITSUSTELE

Mittetulundusühing Eesti Arhitektuurikeskus koostöös Regionaal- ja Põllumajandusministeeriumiga ja Majandus- ja Kommunikatsiooniministeeriumiga kutsuvad teid osalema ruumiloome töötubades.

Eesti pikaajaline arengustrateegia „Eesti 2035“ lähtub põhimõttest, et kvaliteetne elu- ja avalik ruum on väärtusliku elukeskkonna lahutamatu osa. Sellest tulenevalt on ruumiloome kvaliteedi parandamine, ruumipädevuse kasvatamine ning riigi ja kohalike omavalitsuste teadlikum koostöö avaliku ruumi kujundamisel jätkuvalt oluline avaliku sektori ülesanne.

Programmi keskne põhimõte on juhtumipõhisus. Osalejad on oodatud töötuppa oma päris juhtumite, küsimuste, takistuste, dilemmade või toimivate praktikatega. Kolme päeva jooksul saavad osalejad katsetada ekspertide toel erinevaid lahendusformaate ning -prototüüpe vastavalt uuele üleriigilisele planeeringule.
Juhtumite kõrval käsitletakse ka positiivseid näiteid ja juba toimivaid lahendusi, et toetada praktilist õppimist eri kogemuste pinnalt. 

Programmi kolmandaks kandvaks põhimõtteks on praktilisus ja koosloome. Rõhk on ühisarutelul, tõlgendamisel, probleemide lahtimõtestamisel, võimalike lahenduste testimisel ning osalejate omavahelisel õppeprotssesil. Värskelt valminud üleriigiline planeering loob uut planeerimiskultuuri. Töötubade käigus avaneb osalejatel võimalus aidata uut praktikat kujundada ning ellu viia. 

Metoodika arvestab avaliku sektori eripäraga ning loob ruumi kohalike omavalitsuste Majandus ja Kommunikatsiooniministeeriumi ning Maa- ja Ruumiameti omavaheliseks aruteluks, keeruliste juhtumite ühiseks tõlgendamiseks ning inimlikuma ja toimivama koostöökultuuri kujundamiseks.

Sihtrühm
Sihtrühmaks on kohaliku omavalitsuse ja valitsusasutuste töötajad, kes kavandavad piirkonna arengut ja osalevad ruumiloome otsustusprotsessides. Näiteks planeerimise ja ehitusvaldkonnaga tegelevad spetsialistid, valdkonna juhid, volikogu liikmed ja kooskõlastamisprotsessis osalevad isikud. Samuti arendusvaldkonna ametnikud ning juristid. 


Töötubade ülesehitus 
Ühe grupi programm koosneb kolmest terviklikust töötoa kontaktpäevast (18 akadeemilist tundi). Esimene ja teine töötoa päev toimuvad järjest, seejärel 2-nädalane praktika- ja rakenduspaus ning seejärel kolmas töötoa päev. Programm kestab kõikidel päevadel kl10.00-17.00.
Grupi suurus on indikatiivselt 30 inimest. 
Esimese päeva fookus on ühise probleemivälja sõnastamisel, juhtumite avatud ruumi põhimõttel valimisel ning ruumilise kvaliteedi ja avaliku huvi ühisel tõlgendamisel. 
Teisel päeval töötavad juhtumirühmad järgmiste teemadega: menetlusloogika, otsustusjulgus ja riigi-KOV koostöö praktilised läbirääkimised. Päev on üles ehitatud nii, et osalejad töötavad läbi, kus protsess takerdub, mida saab teha läbimõeldumalt ning kuidas tekib parem ühine arusaam osapoolte rollidest.
Kolmanda päeva fookus on koosloome, läbirääkimised, simulatsioon ja kokkulepped. Koosloomet käsitletakse protsessina, mis algab probleemi ühisest sõnastamisest ja võib jõuda ühise lahendusotsuseni või vähemalt kokkulepitud järgmiste sammudeni.
Töötubades on ekspertide ja kaasamõtlejatena esindajad, Majandus- ja Kommunikatsiooniministeeriumist ning Maa- ja Ruumiametist.
Töötubasid modereerib demokraatiaedendaja Teele Pehk. Ekspertidena toetavad osalejaid igal kohtumisel Anni Konsap ning Triin Koorits infrastruktuuri-, planeeringute- ja keskkonnavaldkonna konsultatsiooniettevõte Skepast&Puhkim.

Toimumiskohad
Töötoad toimuvad kolmes Eesti linnas – Tallinnas, Tartus ja Viljandis
I grupp – Tallinn, Energia Avastuskeskus
17. - 18. september ja 2. oktoober 
II grupp – Tartu (asukoht selgumisel)
29. - 30. september ja 14. oktoober
III grupp – Viljandi, Ugala teatrimaja 
3. - 4. november ja 18. November

Töötubade maksumus
Programmis osalemine on sihtgruppi kuuluvale isikule tasuta tingimusel, et osaletakse kõikidel töötoa päevadel.
Kui isik ei läbi programmi ettenähtud mahus ja loetakse katkestajaks (vt osalemise tingimused all), siis on korraldajal õigus esitada arve registreerunud osaleja asutusele osaleja töötoakoha kulude ulatuses ehk kuni 200 eurot ning registreerunud osaleja asutusel (tööandjal) on kohustus arve tasuda. 

Osalemise tingimused
Programm loetakse läbituks, kui sihtgruppi kuuluv isik on osalenud programmis 100% ulatuses ehk osaleb kokku kõikidel töötoa päevadel ja kinnitab osalemise oma allkirjaga.
Katkestamine 
Osaleja loetakse katkestajaks, kui ta pärast gruppi arvamist jätab programmi ilmumata, ei osale programmis ettenähtud mahus, teatab oma osalemisest loobumisest vähem kui 5 tööpäeva enne programmi esimest toimumiskorda ja/või talle ei leita osalemisest loobumise korral nõuetele vastavat asendajat. 
Programmis osaleja vastutus ning kulude hüvitamine katkestamise korral 
Töötubadesse registreerumisega kinnitab programmis osaleja, et tema ja tema asutus nõustuvad programmi osalemise tingimustega ning osaleja osaleb programmis mahus, mis on vajalik programmi eesmärgiks olevate teadmiste ja oskuste omandamiseks.  
Mida teha, kui pärast kinnituse saamist selgub, et osavõtmine ei ole võimalik? 
Palume teatada kirjalikult mitteosalemisest e-postil diana.mall@agri.ee 7 tööpäeva enne esimese töötoa päeva algust. Kui isik teavitab mitteosalemisest, siis püütakse osapoolte (osaleja asutus, töötoa läbiviija ja Regionaalministeerium) koostöös leida loobujale töötoa sihtgruppi kuuluv asendaja.
Praktiline info
· Kohvipausid ning soe lõuna on korraldaja poolt organiseeritud.
· Töötubade täpsed asukohad jagatakse registreerunutele esimeses infokirjas. 
· Töötubade korraldajal on õigus vajadusel teha muudatusi programmi sisus ja korralduses. Muudatuste korral teavitab töötoa korraldaja osalejaid e-kirja teel.	

Registreerimine
Registreerida saab RTIP Public keskkonna kaudu lingil https://www.riigitootaja.ee/rtip-public/kesksed_koolitused

Kontaktid
Mittetulundusühing Eesti Arhitektuurikeskus projektijuht 
Anette Viin
anette@arhitektuurikeskus.ee
+372 5783 4433
 (küsimused programmi sisu ja korraldusliku poole kohta)

Regionaal- ja Põllumajandusministeeriumi projektijuht 
Diana Mäll
diana.mall@agri.ee
+372 5696 7166 
(küsimused programmi registreerimise kohta).

